‏י"א שבט תשפ"ד

‏21 ינואר 2024

לכבוד

עו"ד אלעד מן

**יועמ"ש עמותת "הצלחה"**

**שלום רב,**

**הנדון: בקשה לקבלת מידע מכוח חוק חופש המידע, תשנ"ח 1998 –**

מתנות לאישי ציבור

ראשית , תודה על פנייתך בנושא שבנדון.

בפנייתך ביקשת לקבל את פירוט הדיווחים (לרבות העתקם) של דיווחי אישי ציבור ברשות בנוגע לחוק שירות המדינה (מתנות) התש"ם-1979 ובמיוחד נוכח חובת הדיווח, הקבועה בסעיף 3(א)לחוק זה, במהלך השנים 2017-2023, לרבות פירוט המתנות שהתקבלו (רישומי ספר המתנות ו/או רישומי ועדת המתנות ברשות) - תאריך קבלתן, שוויין, מהותן, זהות נותן המתנה ומקבלה ואופן הטיפול במתנה.

במענה לבקשת המידע שהגשת למשרדנו, הכלכלה והתעשייה, ולאחר בדיקה אל מול הגורמים המקצועיים והמשפטיים הרלוונטיים אליה, כמו גם בהתאם להנחיות הלשכה המשפטית במשרדנו ובאישורה, מצ"ב המידע המבוקש.

יובהר כי משרדנו מעביר בזאת את הקבצים תחת השחרות של פריטי מידע נקודתיים, אשר בנוגע למסירתם חלים סייג החוק, כדלקמן:

**9. (א) רשות ציבורית לא תמסור מידע שהוא אחד מאלה:**

**(3) מידע שגילויו מהווה פגיעה בפרטיות, כמשמעותה בחוק הגנת הפרטיות, התשמ"א-1981 (להלן – חוק הגנת הפרטיות), אלא אם כן הגילוי מותר על פי דין;**

נזכיר כי חוק הגנת הפרטיות לעניין זה קובע כך:

2**. פגיעה בפרטיות היא אחת מאלה:**

**(8) הפרה של חובת סודיות לגבי עניניו הפרטיים של אדם, שנקבעה בהסכם מפורש או משתמע;**

אם כן, מתנות קטנות ערך, שלא מעלות חשש לניגוד עניינים או משוא פנים, וכן עברו את אישורה של וועדת המתנות, הינן רשותו של העובד ונכסו האישי, עליו נקבעה חובת הסודיות. מכאן הושחר שמו של העובד שקיבל את המתנה כאמור.

ודוק, ההשחרה / ההשמטה כאמור, נעשתה במשורה וזאת מתוך הכרה בעקרון השקיפות וזכות הציבור לדעת.

אני עומד לרשותך בכל עניין וככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, אשמח להיות לך לעזר גם בעתיד.

בברכה

יוסי זולפן,

 הממונה על חוק חופש המידע

 משרד הכלכלה והתעשייה

העתק: עו"ד מורן הרשקוביץ, ממונה תחום מטה וחופש המידע, הלשכה המשפטית